Staţiile mijloacelor de transport în comun din Capitală îşi vor schimba aspectul şi vor fi dotate cu sisteme de informare a călătorilor, dar şi cu camere de supraveghere.

Potrivit unui document al Direcţiei Transporturi din cadrul Primăriei Generale, citat de profit.ro, noile adăposturi modulare vor înlocui construcţiile actuale şi sunt menite să ofere condiţii confortabile călătorilor.

Sistemele de informare şi de supraveghere video vor fi instalate în 300 de staţii în acest an. Procesul va continua în următorii trei ani, când urmează să fie modernizate alte 1.700 de staţii STB.